Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2013/008 ES/Comunidad Valenciana, tekstilės gaminiai“) /* COM/2014/045 final - 2014/ () */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2013 m. spalio 8 d. Ispanija pateikė paraišką „EGF/2013/008 ES/Comunidad Valenciana, tekstilės gaminiai“ dėl finansinės paramos iš EGF, nes iš 198 įmonių, vykdančių NACE 2 red. 13 skyriaus (Tekstilės gaminių gamyba)[3] veiklą Ispanijos Valensijos (ES52) NUTS II regione, buvo atleisti darbuotojai. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2013/008 Valstybė narė || Ispanija 2 straipsnio || b punktas Susijusios įmonės || 198 NUTS II regionas || Valensijos regionas (ES52) NACE 2 red. || 13 skyrius (Tekstilės gaminių gamyba) Ataskaitinis laikotarpis || 2012 11 01–2013 08 01 Prie individualių poreikių pritaikytų paslaugų teikimo pradžia || 2014 01 01 Paraiškos data || 2013 10 08 Atleistų darbuotojų skaičius ataskaitiniu laikotarpiu || 560 Atleistų darbuotojų, pasinaudosiančių priemonėmis, skaičius || 300 Prie individualių poreikių pritaikytoms paslaugoms skirtos lėšos, EUR || 1 600 000 EGF paramai įgyvendinti skirtos lėšos[4], EUR || 80 000 EGF paramai įgyvendinti skirtos lėšos, proc. || 4,76 Visa suma, EUR || 1 680 000 EGF parama, EUR (65 proc.) || 840 000 1. Paraiška Komisijai pateikta 2013 m. spalio 8 d., o papildoma informacija teikta iki 2013 m. lapkričio 5 d. 2. Paraiška atitinka Reglamento (EB) Nr. 1927/2006 2 straipsnio b punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės 3. Siekdama įrodyti darbuotojų atleidimo ir esminių pasaulio prekybos sistemos struktūrinių pokyčių dėl globalizacijos sąsają, Ispanija teigia, kad 2004 m. pabaigoje nustojus galioti Pasaulio prekybos organizacijos (PPO) 10 metų pareinamojo laikotarpio Susitarimui dėl tekstilės gaminių ir drabužių, Europos Sąjungos tekstilės gaminių rinka buvo atverta pasaulinei konkurencijai[5], ypač iš Kinijos ir kitų Tolimųjų Rytų šalių. Iš toliau pateiktos diagramos matyti, kad nustojus galioti minėtam susitarimui NACE 13 skyriaus produktų importas labai padidėjo. ES tekstilės gaminių eksportas ir importas[6] (mln. eurų) Šaltinis: Eurostatas. Comext 4. 2004–2012 m. laikotarpiu ES prekybos tekstilės gaminiais balansas labai pablogėjo. Minėtu laikotarpiu tekstilės gaminių importas į ES padidėjo 17 proc., o tekstilės gaminių eksportas iš ES į kitas pasaulio šalis sumažėjo 3 proc. Prekybos ES tekstilės gaminiais balansas nuo 2004 m. buvusio 1 107 mln. EUR pertekliaus 2012 m. perėjo į 3 067 mln. EUR deficitą. Tekstilės gaminiai mln. EUR || 2004 m. || 2006 m. || 2008 m. || 2010 m. || 2012 m. || Augimas 2004–2012 m. (%) Importas į ES || 20 585 || 22 637 || 21 574 || 22 789 || 24 098 || 17,07 Eksportas iš ES || 21 692 || 22 609 || 18 890 || 18 695 || 21 031 || -3,05 Balansas || 1 107 || -28 || -2 684 || -4 094 || -3 067 || 5. Be to, 2000–2011 m. ES tekstilės gaminių pasaulinio eksporto dalis nuo 10 proc. sumažėjo iki 8 proc., o Kinijos tekstilės gaminių eksportas pasaulio mastu nuo 10 proc. padidėjo iki 32 proc.[7]. 6. Taigi Komisijos tarnybos daro išvadą, kad 560 darbuotojų atleidimas Ispanijos Valensijos regione gali būti siejamas, kaip reikalaujama pagal Reglamento (EB) Nr. 1927/2006 1 ir 2 straipsnius, su esminiais pasaulio prekybos sistemos struktūriniais pokyčiais, dėl kurių itin padidėjo importas į ES ir sumažėjo ES rinkos dalis pasaulio rinkose. 7. Iki šiol dėl tekstilės gaminių gamybos sektoriaus pateikta 11 EGF paraiškų[8], visos pagrįstos su prekyba susijusia globalizacija. Duomenys apie atleistų darbuotojų skaičių ir 2 straipsnio b punkto kriterijų laikymasis 8. Šią paraišką Ispanija pateikė laikydamasi Reglamento (EB) Nr. 1927/2006 2 straipsnio b punkte nustatytų intervencijos kriterijų, pagal kuriuos per devynių mėnesių laikotarpį iš valstybės narės įmonių, vykdančių to paties NACE 2 red. skyriaus veiklą viename regione arba dviejuose gretimuose regionuose pagal NUTS II lygmenį, turi būti atleista ne mažiau kaip 500 darbuotojų. 9. Paraiškoje nurodoma, kad per ataskaitinį devynių mėnesių laikotarpį nuo 2012 m. lapkričio 1 d. iki 2013 m. rugpjūčio 1 d. iš 198 įmonių, vykdančių NACE 2 red. 13 skyriaus (Tekstilės gaminių gamyba) veiklą Valensijos (ES52) NUTS II regione, atleista 560 darbuotojų. Visų atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos pirmą įtrauką. 284 atleisti darbuotojai apskaičiuoti pagal tos pačios pastraipos antrą įtrauką, likę 159 darbuotojai – pagal tos pačios pastraipos trečią įtrauką. Komisija gavo patvirtinimą, kurio reikalaujama pagal 2 straipsnio 2 dalies antros pastraipos trečią įtrauką, kad tai faktinis atleistų darbuotojų skaičius. Paaiškinimas apie nenumatytą šio darbuotojų atleidimo pobūdį 10. Ispanijos tekstilės pramonės sektoriuje atliktas plataus masto restruktūrizavimas ir modernizavimas, kad šis sektorius liktų konkurencingas baigus galioti Pasaulio prekybos organizacijos Daugiašalei tekstilės sutarčiai ir Susitarimui dėl tekstilės gaminių ir drabužių. Ispanijos valdžios institucijos teigia, kad numatytą sklandų perėjimą, nurodytą įvairiuose dokumentuose[9], sutrikdė nelauktas euro sustiprėjimas, dėl kurio daug sparčiau nei tikėtasi sumažėjo ES rinkos dalis. Darbuotojus atleidusios įmonės ir darbuotojai, kuriems numatyta parama 11. Paraiškoje nurodoma, kad iš šių 198 įmonių atleista 560 darbuotojų: Įmonės ir atleistų darbuotojų skaičius A.C. CUERDAS SL || 1 || INNOVIA COPTALIA, S.A. || 1 ABASIC, S.L.U. || 1 || IRPA SA || 1 ACABADOS DE TEJIDOS INNOVADORES S.L.U. || 1 || IZPIEL SA || 1 ACAPERSA || 1 || J.P. CARDENAL 1953 S.L. || 1 ADELA ROY,S.L. || 1 || JARRES, S.L. || 3 ADOLFO DOMINGUEZ SA || 3 || JOAQUIN GARCIA ROMAN || 1 ALCOCERTEX, S.L. || 3 || JOAQUIN REINA, S.A. || 16 ALGINET TEXTIL SA || 3 || JOHNSON CONTROLS IBERICA,S.A. || 2 ALHAMBRA INTERNACIONAL S.A. || 6 || JOSE BARTUAL CASTELLETS S.L || 4 ALTERCO S.A. || 2 || JOSE ROYO S.L. || 1 ALYSA S.L || 1 || JOSEP AVELINO DEVIS || 1 ANA MARI GOMEZ VAQUERO || 1 || JUAN FORNES FORNES SA || 1 ANTONIO BORONAT SUCH || 1 || JUAN JOSE BARBER MATAIX || 1 ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1 ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1 APARISI &CIA || 5 || LECOUIR EXP IMP SL || 1 ARBORA & AUSONIA, S.L.U. || 3 || LIZZO DESIGN SL || 1 ARMANDO FERRE || 2 || LUIS HERNANDEZ LOPEZ || 2 ATEVAL || 1 || LYONTEX, S.L. || 2 ATHOS FABRICS, S.L. || 1 || MANTEROL, S.A. || 9 ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1 ATRIUM RETAIL SERVICES S.L. || 1 || MANUEL REVERT Y CIA, S.A || 1 ATTRACTION GROUP 2002 S.L. || 1 || MAPA SPONTEX IBERICA S.A || 2 BELENGUER ROBA BETA S.L || 1 || MARIA DEL MAR CORDERO GARCIA || 1 BENICAS GRUP S.L. || 2 || MARIA ESTELA AÑO SENAR || 1 BETIS TEXTIL, S.A. || 1 || MARINA CASTRO GARCIA || 1 BIARPRINT, S.L. || 1 || MEPABAN SA || 1 BON ESTIL, S.L. || 1 || MIDUSO S.L. || 1 BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1 BORDADOS SOLER SANTAMARIA SLL || 1 || MINIT SPAIN, S.A. || 1 BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1 CALZADOS NAVARRO,S.L. || 1 || MONTE KINABALU SL || 2 CAMBRASS || 1 || MURO PAPEL S.A. || 1 CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1 CASTILLA RIENDA S.L || 1 || ORCHESTRA S.L || 1 CLEYSOR, S.L. || 1 || OYSHIO ESPAÑA SA || 1 COLCHONES MIVIS, S.L. || 2 || OYSHIO ESPAÑA SA || 1 COLORPINT FASHION S.L. || 2 || OYSHO SAU || 1 COLORTEX 1967, S.L. || 68 || P. TOTEL, S.L. || 1 COLORTEX, S.A. || 16 || PABEL BOCAIRENT SL || 1 COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10 COMERCIAL TIFANYS, S.L. || 1 || PEPE JEANS FOOTWEAR, S.L. || 1 COMERSAN S.A. || 1 || PRODUCTOS DAMEL , SL. || 1 CONFECCIONES ENRICH S.L. || 1 || PROTEC TEXTIL SL || 1 CONFECCIONES MACOLSA, S.L. || 1 || PULL & BEAR ESPAÑA SA || 5 CONFECCIONES SULFY,S.L. || 1 || PUNTO FA SL || 3 CORSETERIA LEVANTINA, SL || 1 || RAFAEL CATALA, S.A. || 19 CORTEFIEL SA || 1 || RAMDOM TEX S.L. || 2 COSEFIL S.L. || 2 || RED NASSAU, S.L. || 1 CREACIONES FAMISAX, S.L. || 1 || REIG MARTI, S.A. || 42 CREVI MODA CONFECCIÓN S.L. || 6 || ROTATEX S.L. || 1 DEBORA AUSONIA || 2 || ROYO GARMENTS, S.L. || 10 DISCOMEL, S.L. || 1 || SANPERE LOGÍSTICA S.L. || 1 DISFRIMUR S.L || 1 || SIXTY SPAIN RETAIL, S.L.U. || 1 DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3 DORIAN TEXTIL, S.L. || 2 || SOLARMANES, S.L. || 1 DUSEN, S.A. || 1 || SONNENGLANZ S.L. || 1 ELIS MANOMATIC,S.A. || 1 || STRADIVARIUS ESPAÑA SA || 2 ELISA ANDRES CARBONELL, S.L. || 4 || T. L. HONDURAS SL || 1 ELISA MENUTS SL || 2 || T.M.V., S.L. || 2 ENCONADOS Y TORCIDOS S.A. || 1 || TAMODERVA S.L || 1 ESADE, S.L. || 1 || TAPICERIAS, S.A. || 3 ESCRIG, S.L. || 2 || TAPIZADOS AROCA, C.B. || 1 EURORED SL || 1 || TEIBOR S.L || 1 EXCLUSIVAS SIRVENT, S.L. || 1 || TEJIDOS Y BORDADOS S.L. || 1 EXPORT PABLO´S || 1 || TELAKASA HOGAR, S.L. || 1 EZETI SL || 1 || TEX - COY S.L. || 1 FAUSTINO SALCEDO, S.L. || 1 || TEX ATHENEA SL || 5 FERNANDO JOSE PUYOL NADAL || 1 || TEXIL SAMA || 1 FETEXSA || 2 || TEXTIL DAIMIELEÑA S.A || 1 FIBRESVAL, S.L. || 2 || TEXTIL GRECA,S.L. || 1 FINANCIERA PRONOVIAS, S.A. || 2 || TEXTILES ANTILO, S.L. || 1 FRAG COMERCIO INTERNACIONAL, S.L. || 2 || TEXTILES ATHENEA, S.A. || 1 FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4 FRANCISCO FERRER MARIN, S.L. || 1 || TEXTILES PASTOR S.L. || 1 FUNKY FISH SPAIN, S.L. || 1 || TEXTILES SAN JORGE SL || 1 GALIANA NOVA, S.L. || 6 || TEXTILIN, S.L. || 1 GAMES STORES IBERIA SL || 2 || THV, SL BLANCO FASHION, SL (SALERA) || 1 GENERAL DE INNOVACION TEXTIL || 1 || TOLDOS LEVANTE S.L || 2 GENEROS DE PUNTO GARCIA, S.L. || 1 || TUSSY XXI SL || 1 GIL MAS, S.A. || 10 || TUTTO PICCOLO S.A. || 3 GONZAGA EXPORT, S.L || 2 || UBESOL, S.L. || 3 GREGORI GALINDO FCO JOSE S.L.N.E. || 1 || UBESOL, S.L. || 1 GRUPO ANTOLIN AUTOTRIM S.A.U || 1 || UBIOTEX, S.L. || 1 GRUPO BONATEL S.L.U. || 1 || UNION COMPOSITES S.L. || 1 GRUPO TAVEX S.A. || 11 || VALENCIA MENKES S.A || 1 HENNES Y MAURITZ S.L. || 1 || VALMEXIN S.L || 1 HIJOS DE SILVIO COLOMINA SL || 5 || VANICO S.A. || 1 HILADOS BENAMER S.L. || 18 || VERDE VELENO SL || 3 HILATURAS EL RAVALET, SL || 11 || VICENTA SIFRE GALLART, SL || 1 HILATURAS FERRE S.A. || 1 || VIDAL Y SANZ S.A. || 5 HILATURAS MARSANS S.L. || 1 || VISOR FALL NERS, S.L. || 1 HOGARLLEGO, S.L. || 1 || VIVES Y MARI S.L. || 7 ID P&C PATRONAJE Y CREACION S.L. || 10 || VORTUMNA S.L. || 1 INDUFIBRAS || 2 || XIRIVELLA AVINYO TAPISSEROS, S.L. || 18 INDUSTRIAL DEL TORCIDO S.A. || 1 || YAHYA JEBBOURI || 1 INDUSTRIAL NEOTEC SL || 1 || ZARA ESPAÑA S.A. || 4 INDUTER S.L. || 2 || ZARA HOME ESPAÑA, S.A. || 1 INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1 Iš viso įmonių: 198 || Iš viso atleistų darbuotojų: 560 || 12. Galimybė pasinaudoti priemonėmis bus suteikta visiems atleistiems darbuotojams. Tačiau Ispanijos valdžios institucijos, remdamosi ankstesne EGF paramos administravimo patirtimi, mano, kad EGF priemonėmis pasinaudoti nuspręs maždaug 300 darbuotojų. 13. Atleistų darbuotojų pasiskirstymas: Kategorija || Skaičius || Procentinė dalis Vyrai || 317 || 56,61 Moterys || 243 || 43,39 ES piliečiai || 550 || 98,21 Ne ES piliečiai || 10 || 1,79 15–24 m. asmenys || 10 || 1,79 25–39 m. asmenys || 225 || 40,18 40–54 m. asmenys || 213 || 38,03 55–59 m. asmenys || 59 || 10,54 Vyresni nei 60 m. asmenys || 53 || 9,46 14. Darbuotojų pasiskirstymas pagal profesines kategorijas: Kategorija || Skaičius || Procentinė dalis Vadovai || 1 || 0,18 Technikai || 60 || 10,71 Kvalifikuoti darbininkai ir amatininkai || 455 || 81,25 Įrenginių ir mašinų operatoriai || 10 || 1,79 Nekvalifikuoti darbininkai || 34 || 6,07 15. Pagal Reglamento (EB) Nr. 1927/2006 7 straipsnį Ispanija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 16. Teritorija, kurioje atleisti darbuotojai, yra Valensijos (NUTS II) regionas. Iš visų Ispanijos įmonių 11,5 proc. yra įsikūrusios šiame regione. Gamybos sektoriuje dirba 26 proc. visų darbuotojų, paslaugų sektoriuje – 60 proc., statybos – 10 proc., o pirminiame ūkio sektoriuje – 4 proc. Valensijos regionui būdingas verslo modelis pasižymi didele mažųjų ir vidutinių įmonių, daugiausiai veikiančių baldų, avalynės, tekstilės, keramikos ir žaislų gamybos sektoriuose, dalimi. Šios pramonės šakos susitelkusios vietovėse aplink kelias savivaldybes. 17. Pagrindinės suinteresuotosios šalys yra Generalitat Valenciana (Valensijos regiono autonominė vyriausybė) ir SERVEF (autonominės vyriausybės viešosios įdarbinimo tarnybos); darbdavių asociacija Asociación de empresarios textiles de la Comunidad Valenciana-ATEVAL[10]; ir profesinės sąjungos UGT-PV ir CCOO-PV. Tikėtinas darbuotojų atleidimo poveikis vietos, regiono ar šalies užimtumui 18. Krizės poveikis Valensijos regiono užimtumui buvo itin didelis. Nedarbo lygis šiame regione sparčiai padidėjo – nuo 9,61 proc. (2008 m. I ketv.) iki 29,19 proc. (2013 m. I ketv.). Užimtumo padėtis nukentėjusiame regione atrodo itin nestabili, atsižvelgiant į krizės poveikį tradiciniams (žaislų, keramikos, avalynės ir statybos, taip pat tekstilės) sektoriams, kurie yra labai svarbūs regiono ekonomikai. Nedarbo lygis Valensijos regione Šaltinis: Encuesta de población activa (EPS)[11] 19. Ispanijos valdžios institucijos teigia, kad dėl darbuotojų atleidimo iš tekstilės sektoriaus įmonių Valensijos regione nedarbo padėtis taps dar blogesnė, nes šis regionas ir ypač Alikantės NUTS 3 regionas labai priklauso nuo šio sektoriaus. Iš visų Alikantės gamybos pramonės darbuotojų 8,24 proc. dirba tekstilės sektoriuje. 20. 2010 m. kovo mėn. Ispanija pateikė paraišką dėl EGF finansinės paramos tekstilės gaminių sektoriaus darbuotojams, atleistiems iš darbo Valensijos regione[12]. Ši paraiška susijusi su papildomu darbuotojų atleidimu tame pačiame sektoriuje ir teritorijoje. Be to, po darbuotojų atleidimo iš Valensijos regiono įmonių, vykdančių kitą nei NACE 2 red. 13 skyriaus (Tekstilės gaminių gamyba) veiklą, Ispanija pateikė finansinės EGF paramos paraiškas 2009 m. rugsėjo mėn.[13] (keramika), 2010 kovo mėn.[14] (gamtinis akmuo), 2011 m. liepos[15] ir gruodžio mėn.[16] (atitinkamai, statybos ir avalynės sektoriai) ir 2013 m.[17] (statybinės medžiagos). Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 21. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus vėl įtraukti į darbo rinką. – Įžanginiai ir informaciniai susirinkimai. Tai pirmoji visiems atleistiems darbuotojams skirta priemonė, apimanti: 1) bendrus informacinius susirinkimus ir individualius informacinius susitikimus, kuriuose aptariami įgūdžių ir mokymo reikalavimai; teikiamos konsultacijos ir mokymų programos; informuojama apie išmokas ir paskatas; 2) registracijos procedūrą. – Profilio nustatymas, profesinis orientavimas ir konsultavimas. Tai apima darbuotojų, kurie naudojasi priemonėmis, profilio nustatymą ir prie individualių poreikių pritaikyto reintegracijos plano parengimą, taip pat konsultavimą ir individualios paramos stebėseną įgyvendinimo laikotarpiu. – Mokymai. Šią mokymo priemonę sudarys įvairūs mokymo kursai: 1) Universaliųjų įgūdžių ugdymas. Šis mokymas apims praktinius seminarus apie darbo paieškos metodus, asmeninių įgūdžių ugdymą (kaip antai emocinio intelekto, pokyčių valdymo ir kt. kursus), informacinių ir ryšių technologijų (IRT) bei užsienio kalbų mokymą. 2) Profesinis rengimas. Profesinio rengimo kursuose daugiausia dėmesio bus skiriama sektoriams, kuriuose yra arba atsiras darbo galimybių (pvz., bus rengiami slaugytojų padėjėjai dirbti geriatrijos sektoriuje), arba darbo vietoms, kurioms užimti būtini profesinės kvalifikacijos pažymėjimai (pvz., maisto tvarkymo, keleivių vežimo (CPC)[18], privačių saugos darbuotojų, darbo su pesticidais ir kt. pažymėjimai). 3) Mokymas darbo vietoje. Ši profesinio rengimo veikla bus vykdoma atsižvelgiant į nustatytus vietos įmonių poreikius. Skiriamasis šios mokymo veiklos bruožas yra tai, kad mokymas klasėse bus papildomas mokymu darbo vietoje. 4) Verslumo mokymas. Įmonę norintiems įsteigti darbuotojams bus siūlomas konkretus mokymas. Numatyta, kad šiuose mokymuose dalyvaus 200 darbuotojų. – Verslumo parama. Šia priemone siekiama padėti verslą ketinantiems įsteigti atleistiems darbuotojams. Parama teikiama dviem etapais: 1) Konsultavimas dėl projektų ir iniciatyvų. Tikslas – parengti, sukurti ir vykdyti perspektyvius verslo ar savarankiško darbo projektus. Konsultantai taip pat stengsis rasti savarankiško darbo galimybių darbuotojų gyvenamojoje vietoje ir už jos ribų ir pasiūlyti jas paramos gavėjams. 2) Pagalba steigiant verslą. Ją sudarys individualios konsultacijos viso verslo steigimo proceso metu (verslo idėjos kūrimas, įgyvendinamumo analizė ir pagalba rengiant verslo planą) ir pagalba vykdant teisinius, administracinius ir su mokesčiais susijusius reikalavimus. Numatyta, kad pirmajame etape dalyvaus 70 darbuotojų, o antrajame etape – 40 darbuotojų. – Intensyvi pagalba ieškant darbo. Tai apims intensyvią darbo paiešką, įskaitant vietos ir regiono užimtumo galimybių ir tinkamo darbo paieškos paslaugas. Siekiant padėti darbuotojams individualiai ieškoti darbo, bus sukurta interneto svetainė su tam tikromis internetinėmis priemonėmis. Konsultantai teiks paramą darbuotojams atrankos proceso metu. Po to bus teikiamos individualios konsultacijos, siekiant padėti į darbo rinką sugrįžusiems darbuotojams įsitvirtinti naujose darbo vietose. – Paskatos. Bus teikiamos keturių tipų paskatos: 1) Darbo paieškos paskata. Darbuotojams bus išmokėta vienkartinė 300 EUR išmoka, jei jie iki galo įgyvendins jų prie individualių poreikių pritaikytų priemonių paketą. 2) Dalies kelionės išlaidų padengimas ir parama priklausomų asmenų globėjams. Kadangi tarp regiono vietovių trūksta tinkamų viešojo transporto paslaugų, paramos gavėjai iš savo gyvenamosios vietos į vietą, kurioje bus įgyvendinamos priemonės, turės vykti nuosavomis transporto priemonėmis. Siekiant prisidėti prie kelionių į mokymo vietą išlaidų padengimo, EGF priemonėmis besinaudojantys darbuotojai per dieną gaus 10 EUR išmoką. Priklausomus asmenis (vaikus, pagyvenusius žmones ar neįgalius asmenis) globojantys darbuotojai, besinaudojantys pasiūlytomis priemonėmis, per dieną gaus 15 EUR išmoką, kuri padės padengti tokių asmenų globos išlaidas. Šia priemone siekiama padengti papildomas darbuotojų, kuriems tenka prižiūrėti išlaikomus asmenis, išlaidas, kad jie galėtų dalyvauti mokyme ar pasinaudoti kitomis priemonėmis. Numatyta, kad šias dvi išmokas gaus 90 darbuotojų. 3) Įdarbinimo paskatos. Darbuotojai, kurie vėl pradeda dirbti kaip samdomi darbuotojai arba kaip savarankiškai dirbantys asmenys, ne ilgiau kaip du mėnesius gaus 350 EUR per mėnesį darbo užmokesčio subsidiją. Ne visą darbo dieną dirbantys darbuotojai gaus proporcingai apskaičiuotą darbo užmokesčio subsidiją. Šia subsidija siekiama paskatinti darbuotojus sparčiai vėl integruotis į darbo rinką. Numatyta, kad šią išmoką gaus 130 darbuotojų. 4) Parama verslui steigti. Nuosavą verslą pradėję darbuotojai gaus iki 3 000 EUR paramą, kad padengtų steigimo išlaidas. Numatyta, kad šią išmoką gaus 20 darbuotojų. 22. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama valdymo ir kontrolės veikla, taip pat informavimas ir viešinimas. 23. Ispanijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Ispanijos valdžios institucijų skaičiavimu, bendros šių paslaugų sąnaudos sudaro 1 680 000 EUR, iš kurių prie individualių poreikių pritaikytoms paslaugoms skirtos lėšos – 1 600 000 EUR, o EGF paramai įgyvendinti skirtos lėšos – 80 000 EUR (4,76 proc. visos sumos). Bendra iš EGF prašomos paramos suma yra 840 000 EUR (50 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) (*) || Bendros išlaidos (bendras EGF ir nacionalinis finansavimas), EUR (**) Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Įžanginiai ir informaciniai susirinkimai (Acogida) || 300 || 200 || 60 000 Profilio nustatymas, profesinis orientavimas ir konsultavimas (Orientación) || 300 || 750 || 225 000 Mokymai (Formación) || 200 || 3 370 || 674 000 Verslumo parama (Servicios de emprendedurismo) || 70 || 1 857 || 130 000 Intensyvi pagalba ieškant darbo (Servicios de inserción) || 300 || 780 || 234 000 Paskatos (Incentivos) || 300 || 923 || 277 000 Prie individualių poreikių pritaikytos paslaugos – tarpinė suma || || 1 600 000 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Valdymas || || 70 000 Informavimas ir viešinimas || || 5 000 Kontrolės veikla || || 5 000 EGF paramai įgyvendinti skirtos lėšos – tarpinė suma || || 80 000 Bendros numatytos išlaidos || || 1 680 000 EGF parama (50 proc. visų išlaidų) || || 840 000 (*) Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje. (**) Bendra suma netiksli dėl suapvalinimo. 24. Ispanija patvirtina, kad aprašytos priemonės papildo iš struktūrinių fondų finansuojamus veiksmus ir kad bus išvengta dvigubo finansavimo. 25. Pagrindiniai 2007–2013 m. ESF veiksmų programų, skirtų Valensijos regionui, tikslai – skatinti darbuotojų mokymąsi visą gyvenimą ir mažinti mokyklos nebaigimo riziką, pagrindinį dėmesį skiriant labiausiai pažeidžiamiems asmenims ar asmenims, kuriems kyla socialinės atskirties pavojus, daugiausia jauniems darbuotojams arba vyresniems nei 45 m. darbuotojams, moterims ir neįgaliems asmenims. EGF priemonės bus skirtos buvusiems tekstilės sektoriaus darbuotojams, netaikant jokių amžiaus, išsilavinimo ar kt. apribojimų. 26. ESF ir EGF priemonių dubliavimo bus išvengta nuolat stebint ESF ir EGF veiksmus, kuriais siekiama panašių tikslų, ir susijusius darbuotojus. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 27. Individualiems poreikiams pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Ispanija pradėjo teikti 2014 m. sausio 1 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 28. Paraiškos pasiūlymas buvo svarstomas keliuose posėdžiuose su 18 punkte nurodytais socialiniais partneriais. 2013 m. balandžio 19 d., liepos 8 ir 29 d. ir rugpjūčio 26 d. vykusiuose posėdžiuose konsultuotasi su socialiniais partneriais dėl tokių klausimų, kaip integruoto priemonių paketo turinys, funkcijų bei užduočių paskirstymas ir veiksmų planas. Liepos 8 d. posėdyje socialiniai partneriai sutarė dėl nacionalinės bendro finansavimo dalies, sudarančios 10 proc. visų išlaidų, susijusių su pirmiau aprašytomis priemonėmis. 29. Ispanijos valdžios institucijos patvirtino, kad buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 30. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Ispanijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 31. Ispanija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. Tarpinė vadovaujančiosios institucijos įstaiga bus Valensijos regioninės Finansų ir valdymo ministerijos Generalinis Europos projektų ir fondų direktoratas[19]. Finansavimas 32. Remiantis Ispanijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF įgyvendinimo išlaidas) yra 840 000 EUR, o tai sudaro 50 proc. visų išlaidų. Komisijos siūlomas asignavimas iš Fondo pagrįstas Ispanijos pateikta informacija. 33. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, mobilizuoti EGF lėšas. 34. Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį. 35. Teikdama šį pasiūlymą mobilizuoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 36. Komisija atskirai pateikia lėšų perkėlimo prašymą, siekdama į 2014 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. Tarpinstitucinio susitarimo 28 punkte. Mokėjimų asignavimų šaltiniai 37. Asignavimai iš 2014 m. EGF biudžeto eilutės bus naudojami pagal šią paraišką reikalingai 840 000 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2013/008 ES/Comunidad Valenciana, tekstilės gaminiai“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[20], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[21], ypač į jo 12 straipsnio 3 dalį, atsižvelgdami į Europos Komisijos pasiūlymą[22], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (3) 2013 m. spalio 8 d. Ispanija pateikė paraišką mobilizuoti EGF lėšas dėl darbuotojų atleidimo iš 198 įmonių, vykdančių NACE 2 red. 13 skyriaus (Tekstilės gaminių gamyba) veiklą Valensijos (ES52) NUTS II regione ir iki 2013 m. lapkričio 5 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 840 000 EUR sumą; (4) todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 840 000 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1.). [4] Laikantis Reglamento (EB) Nr. 1927/2006 3 straipsnio trečios pastraipos nuostatų. [5] Susitarimas dėl tekstilės ir drabužių ir visi juo nustatyti apribojimai nustojo galioti 2005 m. sausio 1 d. Pasibaigus dešimties metų pereinamajam Susitarimo įgyvendinimo laikotarpiui prekybai tekstilės gaminiais ir drabužiais nebetaikomos pagal specialų režimą, o ne pagal įprastas PPO/GATT taisykles, nustatytos kvotos; dabar ji reglamentuojama daugiašalėje prekybos sistemoje nustatytomis bendromis taisyklėmis ir metodais. [6] SITC 26 (tekstilės pluoštai, išskyrus vilnos sluoksną ir kitą šukuotą vilną ir jų atliekas, neperdirbti į verpalus arba audinius) ir SITC 65 (tekstilės verpalai, audiniai, gatavi gaminiai, nenurodyti kitur, ir susiję produktai). [7] PPO tarptautinės prekybos 2012 m. statistikos duomenys (WTO International Trade Statistics 2012). [8] EGF/2007/005 IT Sardegna, COM(2008) 609; EGF/2007/006 IT Piemonte, COM(2008) 609; EGF/2007/007 IT Lombardia, COM(2008) 609; EGF/2008/001 IT Toscana, COM(2008) 609; EGF/2009/003 LT Alytaus Textile, COM(2008) 547; EGF/2009/005 ES Cataluña, COM(2009) 371; EGF/2009/001 PT Norte-Centro, COM(2009) 371; EGF/2009/004 BE Oost en West Vlaanderen Textiel, COM(2009) 515; EGF/2009/005 BE Limburg Textiel, COM(2009) 515, EGF/2010/009 ES Comunidad Valenciana, COM(2010) 613 and EGF/2013/008 Comunidad Valenciana (ši paraiška). [9] COM(2003) 649 galutinis. Tekstilės ir drabužių sektoriaus ateitis išsiplėtusioje Europos Sąjungoje, PPO sekretoriato konsultacijoms skirtas dokumentas Nr. 5: Pasaulio tekstilės gaminių ir drabužių pramonė nustojus galioti Susitarimui dėl tekstilės gaminių ir drabužių (2004 m.) [10] Valensijos regiono tekstilės sektoriaus verslininkų asociacija. [11] EPA (Darbo jėgos tyrimas). http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] EGF/2010/009 ES Comunidad Valenciana, COM(2010) 613. [13] EGF/2009/014 ES Comunidad Valenciana, keramika. COM(2010) 216. [14] EGF/2010/005 ES Comunidad Valenciana, akmens pjaustymas, tašymas ir apdaila. COM (2010) 617. [15] EGF/2011/006 ES Comunidad Valenciana, statyba. COM(2012) 053. [16] EGF/2011/020 ES/Comunidad Valenciana (avalynė). COM(2012) 204. [17] EGF/2013/004 ES/Comunidad Valenciana, statybinės medžiagos. COM(2013) 635 [18] Profesinės kvalifikacijos pažymėjimas (Certificate of Professional Competence, CPC) – pažymėjimas, kuriuo patvirtinama, kad profesionalūs vairuotojai lankė kursus ir išlaikė testus, kurių reikalaujama pagal Direktyvą 2003/59/EB. [19] Isp. Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [20] OL C 139, 2006 6 14, p. 1. [21] OL L 406, 2006 12 30, p. 1. [22] OL C […], […], p. […].